Document ID: 32006R2030

KOMISSION ASETUS (EY) N:o 2030/2006,
annettu 21 päivänä joulukuuta 2006,
viinialaa koskevien asetusten (EY) N:o 1607/2000, (EY) N:o 1622/2000 ja (EY) N:o 2729/2000 muuttamisesta Bulgarian ja Romanian Euroopan unioniin liittymisen vuoksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 (1) ja erityisesti sen 58 artiklan, 46 artiklan 1 kohdan ja 72 artiklan 4 kohdan,
sekä katsoo seuraavaa:
(1)
Viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä erityisesti määritetyllä alueella tuotettuja laatuviinejä koskevan osaston osalta 24 päivänä heinäkuuta 2000 annetun komission asetuksen 1607/2000 (2) liitteessä IV luetellaan tma-laatukuohuviinit, joiden cuvéen alkoholipitoisuus voi olla vähemmän kuin 9,5 tilavuusprosenttia. Kyseistä liitettä olisi muutettava Romaniassa tuotettujen viinien sisällyttämiseksi siihen.
(2)
Viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä sekä viininvalmistusmenetelmiä ja -käsittelyjä koskevista yhteisön säännöistä 24 päivänä heinäkuuta 2000 annetun komission asetuksen (EY) N:o 1622/2000 liitteessä XIII vahvistetaan asetuksen (EY) N:o 1493/1999 (3) liitteessä V olevan B kohdan 1 kohdassa säädettyjä viinien haihtuvien happojen enimmäispitoisuuksia koskevat poikkeukset. Kyseistä liitettä olisi muutettava Romanian liittymisen vuoksi.
(3)
Viinialan tarkastusten soveltamista koskevista yksityiskohtaisista säännöistä 14 päivänä joulukuuta 2000 annetun komission asetuksen (EY) N:o 2729/2000 (4) 11 artiklan 2 kohdassa määritellään kyseisen asetuksen 10 artiklassa säädettyä tutkimustietoja sisältävää tietopankkia varten vuosittain otettavien näytteiden vähimmäismäärä. Bulgarian ja Romanian liittymisen vuoksi olisi määriteltävä kyseisten maiden osalta otettavien näytteiden lukumäärä.
(4)
Sen vuoksi asetuksia (EY) N:o 1607/2000, (EY) N:o 1622/2000 ja (EY) N:o 2729/2000 olisi muutettava.
(5)
Tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1607/2000 liite IV tämän asetuksen liitteellä.
2 artikla
Lisätään asetuksen (EY) N:o 1622/2000 liitteeseen XIII o alakohta seuraavasti:
”o)
romanialaiset viinit:
-
25 milliekvivalenttia litrassa tma-laatuviineille, jotka täyttävät edellytykset nimitykseen DOC-CT;
-
30 milliekvivalenttia litrassa tma-laatuviineille, jotka täyttävät edellytykset nimitykseen DOC-CIB.”
3 artikla
Korvataan asetuksen (EY) N:o 2729/2000 11 artiklan 2 kohdan toinen alakohta seuraavasti:
”-
30 näytettä Bulgariasta,
-
20 näytettä Tšekistä,
-
200 näytettä Saksasta,
-
50 näytettä Kreikasta,
-
200 näytettä Espanjasta,
-
400 näytettä Ranskasta,
-
400 näytettä Italiasta,
-
10 näytettä Kyproksesta,
-
4 näytettä Luxemburgista,
-
50 näytettä Unkarista,
-
4 näytettä Maltasta,
-
50 näytettä Itävallasta,
-
50 näytettä Portugalista,
-
70 näytettä Romaniasta,
-
20 näytettä Sloveniasta,
-
15 näytettä Slovakiasta,
-
4 näytettä Yhdistyneestä kuningaskunnasta.”
4 artikla
Tämä asetus tulee voimaan Bulgarian ja Romanian liittymissopimuksen voimaantulopäivänä sillä edellytyksellä, että kyseinen sopimus tulee voimaan.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 2006.

Labels: 17
7
6
18
15